Concilium generale consociationum Birmanicarum
Concilium Generale Consociationum Birmanicarum (Anglice: General Council of Burmese Associations) conditum est in conventu Consociationis Iuvenum Buddhisticae Proni anno 1919 habito, sed ab initio nomine Concilii Generalis Consociationum Buddhisticarum (General Council of Buddhist Associations). Praeses fuit U Chit Hlaing. Nomen concilii mutatum est in eadem urbe in conventu eiusdem consociationis "omnis Birmaniae," octavo anno 1920 habito. Ab anno 1925, annui conventus sub aegide Concilii Generalis Societatum Monasticarum (General Council of Sangha Samaggi) habiti sunt, primo praeside U Soe Thein. Eo anno U Chit Hlaing, qui tutelam monasticam acceperat, sed postea recusavit, concilium separatum constituit et conventum se praeside tenuit.